Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: törvénysértő, mert ellentétes a költségvetési szervek tervezésének, gazdálkodásának és beszámolásának rendszeréről szóló 157/1995. (XII. 26.) Korm. rendelet 35. § (3) bekezdésének előírásaival.
Paragraph Index: 994

(3) A helyi önkormányzat nevében kötelezettséget a polgármester vagy az általa felhatalmazott személy vállalhat; a kötelezettségvállalás ellenjegyzésére a jegyző vagy az általa felhatalmazott személy jogosult. A körjegyzőség — mint önállóan gazdálkodó költségvetési szerv — esetében kötelezettségvállalásra a körjegyző vagy az általa felhatalmazott személy, annak ellenjegyzésére a pénzügyi, gazdasági ügyintéző jogosult.” Az ÁhKr. 12. § (3) bekezdésének a) pontja szerint, mint a helyi önkormányzat gazdálkodásának végrehajtó szerve költségvetési szervnek minősül a (fő)polgármesteri hivatal, a megyei önkormányzati hivatal, a körjegyzőség, a közös képviselő-testület hivatala. A 14. § (2) bekezdése pedig az önállóan gazdálkodó költségvetési szervek között sorolja fel az önkormányzati hivatalokat. Az ÁhKr. 134. § (1) bekezdése szerint a költségvetési szerv nevében általános szabályként — a (3) bekezdésben foglalt kivétellel — a költségvetési szerv vezetője jogosult a kötelezettségvállalásra. Ez alól az általános szabály alól a (3) bekezdés pontosan a helyi önkormányzati költségvetési szervek tekintetében állapít meg kivételt. E rendelkezés szerint a helyi önkormányzat nevében kötelezettségvállalásra a jegyző ellenjegyzése mellett a polgármester jogosult. A 134. § (3) bekezdése a helyi önkormányzat gazdálkodását végrehajtó költségvetési szervek közül a polgármesteri hivatalt vezető jegyzőt nem, csak a körjegyzőség vezetőjét, a körjegyzőt ruházza fel a kötelezettségvállalás jogával. Az ÁhKr.-nek ez a szabálya az Ötv. 90. § (1) bekezdésében foglalt felelősségi szabállyal összhangban rendezi a kötelezettségvállalást. Az Ötv. 90. § (1) bekezdése ugyanis kimondja, hogy a helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős. A polgármesternek ezt az Ötv.-ben szabályozott felelősségét alapozza meg az ÁhKr.-nek az az előírása, amely a kötelezettségvállalást a polgármester hatáskörébe utalja. Az ÁhKr. idézett 134. § (3) bekezdése alapján nincs akadálya annak, hogy a polgármester más személyt a kötelezettségvállalásra felhatalmazzon. A képviselő-testület azonban nem teheti meg azt, hogy rendeletében meghatározott ügyekben a kötelezettségvállalás jogát a polgármestertől elvonva az ÁhKr. rendelkezésével ellentétesen a jegyzőre ruházza. Mindezeket figyelembe véve megállapítható, hogy az Ör. vitatott 4. § (1) bekezdése — amennyiben a hivatal költségvetési előirányzatai tekintetében a jegyzőt kötelezettségvállalásra jogosítja fel — az ÁhKr. 134. § (3) bekezdésével ellentétes rendelkezést tartalmaz. Az Alkotmány 44/A. §

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes